Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: szabályairól szóló 3/2003. (I. 25.) BM—GKM—KvVM együttes rendelet.
Paragraph Index: 317

szabályairól szóló 3/2003. (I. 25.) BM—GKM—KvVM együttes rendelet. 2003/156. szám Vasúti építmény létesítéséhez, átalakításához, használatbavételéhez, megszüntetéséhez (bontásához), vasúti jármû gyártásához, üzembe helyezéséhez a vasútról szóló törvényben szabályozott hatósági engedély szükséges. A hatósági engedély megszerzését a külön jogszabályban elõírt hatóságnál, a vasúti építményt létesíteni, használatba venni, megszüntetni (bontani), a jármûveket üzembe helyezni szándékozónak (továbbiakban: engedélyt kérõ) kell kezdeményeznie a jogszabályokban rögzített követelmények teljesítésével, elsõsorban az elõírásokat kielégítõ tervdokumentáció, az érintett természetes és jogi személyek jegyzéke, a szakhatósági és közmû- hozzájárulások stb. bizonylatainak egyidejû, mellékelt benyújtásával. A hatósági (engedélyezési) eljárást az engedélyt kérõ köteles elõsegíteni, a kellõ idõben történõ és megfelelõ szintû szakmai elõkészítéssel, adatszolgáltatással és bizonylatátadással. Az engedélyezési eljárás során az engedélyezõ hatóság köteles vizsgálni azt, hogy az engedélykérelem kielégíti-e a jogszabályokban foglalt követelményeket, és kizáró ok hiányában köteles a határozatot kiadni. A vasúti hatósági döntéseket határozatként kell kiadni az államigazgatási eljárás általános szabályairól szóló törvényben foglaltak figyelembevételével. A határozatban elõ kell írni mindazokat a jogokat és kötelezettségeket, amelyek a vasúti építmények és jármûvek engedélyeseit megilletik és terhelik. Az építési tevékenység csak a vasúti hatóság által kiadott jogerõs határozat alapján kezdhetõ meg. Az építés során a kivitelezési jogosultságra vonatkozó jogszabályokat be kell tartani. A vasúti pálya mentén a vasútüzem biztonságát veszélyeztetõ világító készüléket (fényreklám, fényszóró stb.) elhelyezni nem szabad. Arra nézve, hogy a világító készülék a vasútüzem biztonságát veszélyezteti-e, a vasút üzemben tartójának állásfoglalása irányadó.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes